Illuste mõisa kalmistu

Illuste mõisa kalmistu on kalmistu Karuse kihelkonnas Läänemaal, tänapäevase haldusjaotuse järgi Paatsalu külas Lääneranna vallas Pärnu maakonnas. Kalmistu jääb Illuste mõisa südamest linnulennult umbes 700 meetri kaugusele lõunaedelasse.

Kalmistu rajasid mõisa tollased omanikud Maydellid millalgi pärast 1870. aastat. Sealolev varasema surma-ajaga (1847) matus on tõenäoliselt olnud ümbermatmine.  

Kalmistu on piiratud kraavi ja madala müüriga, seal leidub 5 hauatähist ning selle pindala on 0,44 ha. Kalmistule maetute arv pole teada, tänapäeval on see jäetud maha ja rüüstatud.

Kalmistule maetuid
Amalie Alexandrine von Maydell (21. august 1842 vkj - 11. mai 1847 vkj)
Gotthard von Maydell
1941 - tundmatu

Kirjandus
Alo Särg. "Illuste (Illust)". - Pärnumaa mõisad ja mõisnikud. Argo. Tallinn 2011. Lk 18-19
Taavi Pae. Eesti kalmistute kujunemine ja paiknemise seaduspärasused. // Magistritöö Tartu Ülikooli Geograafia Instituudis. Tartu 2002

Välislingid


Illuste mõis ja selle kalmistu Eesti mõisaportaalis
Ketlin Sirge. Eesti mõisakalmistud. // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013

Kategooria:Karuse kihelkonna kalmistud
Kategooria:Lääneranna vald
Kategooria:Pärnu maakonna kalmistud
Kategooria:Eesti mõisakalmistud